Идентификација прегледача

Идентификација прегледача

Увод
Кад се К‑освајач повеже на веб сајт да добави податке, сајту шаље неке основне идентификационе податке, у виду заглавља „корисничког агента“.
Због малих разлика у функционисању између веб прегледача, странице са веб сајта који се исувише ослања на одређени прегледач понекад се не приказују као што је замишљено у другим прегледачима. Неки веб сајтови довољно су паметни да испитају садржај заглавља корисничког агента и према њему подесе ХТМЛ ко̂д, тако да се странице приказују правилно у свим прегледачима.
Међутим, можете наићи на веб сајтове који одбијају да функционишу правилно ако не користите прегледач који сајт сматра за „подесан“. У тим случајевима, можете покушати да „заварате“ веб сајт тако што ћете наложити К‑освајачу да се представи као неки други прегледач, кроз заглавље корисничког агента.

Употреба
У овом модулу можете подесити тип прегледача за који ће се К‑освајач издавати. Овај податак можете задати по веб сајту. Ако је списак Посебне идентификације за сајтове празан, као што је обично, К‑освајач ће увек користити подразумевану ниску корисничког агента.
Пражњењем кућице Шаљи идентификацију можете у потпуности искључити слање корисничког агента. То може да проузрокује чудно понашање неких сајтова, чак и ускраћивање приступа, те искључујте опрезно.
За подешавање свезе новог агента, притисните дугме Ново.... У дијалогу који се појави, укуцајте име сервера или домена у поље Када прегледам следећи сајт: при врху.
Запазите да у овом пољу не можете користити џокерски знак *. Међутим, ниска kde.org поклопиће све домаћине у домену kde.org.
Након уписивања имена сервера, изаберите идентификациону ниску са списка Користи следећу идентификацију:. Поље Стварна идентификација: приказује ниске које се шаљу серверу.
Можете кликнути на постојећи унос у списку, затим изменити садржаје поља, па кликнути на Измени....
Дугме Обриши користите за брисање одабране ставке са списка подешених свеза корисничког агента. Дугме Обриши све уклониће све подешене ниске корисничког агента. Кликните на Примени да измене ступе у дејство.
Кућицама на врху екрана можете изградити кориснички агент сасвим по свом нахођењу, избором комбинације имена и верзије оперативног система, платформе, типа процесора и језика.
Кориснички агент који се подразумевано шаље у сваком је тренутку дат подебљаним текстом на врху странице.